**TIEDOTE Julkaisuvapaa: heti**

**Metropolian HEA –hanke sai Etelä-Suomen EAKR-ohjelman teemarahoituksen**

Marraskuussa 2010 Etelä-Suomen maakuntien EU-yksikkö, joka sijaitsee Päijät-Hämeen liitossa Lah­dessa, julkisti viidennen kerran Etelä-Suomen EAKR-ohjelman ylimaakunnallisten teemahankkeiden avoimen haun (toimintalinja 5: Suuralueet – toimenpiteiden temaattinen keskittäminen). Toiminta­lin­jalta rahoitetut hankkeet ovat laajoja, monipuolisia ja innovatiivisia hankekokonaisuuksia, jotka ovat usein mukana oman alansa kansainvälisissä verkostoissa. Rahoitettavat hankkeet liittyvät ennalta määriteltyihin teemoihin ja toteutuksessa on aina mukana useampi kuin yksi maa­kunta. Vuoden 2011 rahoituksen neljä teemaa saivat ideahakemuksia seu­raa­vasti:

1. ***Hyvinvointi 40 kpl***
2. ***Huipputeknologinen osaaminen Etelä-Suomessa 32 kpl***
3. ***Matkailun kehittämiskonseptit 14 kpl***
4. ***Elintarvikeala ja elintarviketurvallisuus 8 kpl***

Haku toteutettiin kaksivaiheisena. Ideahaun (yhteensä 93 kpl) ja verkostoi­tumis­ti­lai­suuksien jälkeen seurasi varsinainen hakuvaihe (yhteensä 31 hakemusta). Kilpailu ra­hoi­tuksesta oli varsin tiukkaa ja vain parhaat hankkeet (13 kpl) saivat EAKR-rahoitusta yhteensä 16,5 Meur. Metropolian johta­man laajan konsortion laatima ha­kemus (HEA, hyvinvointia ja energiatehokkuutta asumiseen; Inno­vaatioympäristön ja käyttäjätiedon hyödyntäminen hyvinvoinnissa ja energian­sääs­tössä) sai n.9 % em. yhteisrahoitussummasta.

HEA-hankkeessa haetaan kestävän kehi­tyksen näkökulmasta ihmisten hyvinvointiin ja asumiseen käyttäjälähtöisiä innovatiivisia ratkaisuja yhdistämällä hyvinvointialan asiakasymmärrystä ja huipputeknologian soveltamisen asiantuntemusta. Ihmisten hyvinvointia, toimintakykyä sekä energiatehokasta asumista lisääviä sosiaalisia ja teknisiä ratkaisuja haetaan erityisesti ikääntyvien ihmisten asumiseen.

Ikäihmisten palveluiden ja asumisen järjestäminen on yksi tulevaisuuden sosiaali­politiikan ja hyvinvointiyhteiskunnan keskeisiä kysymyksiä. Ikäihmisten turvallinen selviytyminen kotona edellyttää kotien ja muun arkiympäristön esteettö­myys­kor­jauksia ja muutostöitä, energiatehokkuuden lisäämistä sekä liikkuvien ja kotiin annet­tavien palvelujen kehittämistä. Pilot-kohteina ovat erilaiset asuin- ja palvelutalot, palveluyksiköt ja asuinyhteisöt

* Helsinki, Arabianranta, Aktiivit seniorit ry, Loppukiri-senioritalot sekä suunnit­teilla ole­va Kotisatama-senioritalo,
* Elimäki/Koria; Elimäen Puustelli,
* Etelä-Karjala (EKSOTE); Liikkuva palveluauto ja haja-asutusalueen hyvinvoin­ti­palvelut,
* Mäntsälä; Osuustien palvelutalo,
* Porvoo; Palomäen palvelukeskus,
* Salo; Hakastaron asuinyhteisö.

HEA-hankkeessa uusien palvelutuotteiden ja mallien avulla vahvistetaan ikääntyvien ihmisten asumisen turvallisuuden kokemusta Ne käsittävät elinkaariasumista koske­vat asumistarpeet ja palveluyksiköt sekä haja-asutusalueilla tuettavan asumisen palvelutarpeet. Tällöin käyttäjälähtöisenä toimintatapana kehitetään liikkuvia palvelu­konsepteja, jotka mahdollistavat kotona asumisen. Lisäksi rakennetaan käyttäjä­lähtöinen, kustannustehokas, uusia toiminta- ja palvelumalleja sisältäviä sekä työlli­syyttä tukevaa uutta hoiva- ja teknologialan yritystoimintaa. Projekti sisältää myös pilottikohteita palvelevan ICT-järjestelemän.

HEA-hankkeessa kehitetään käyttäjäkeskeistä ajattelua, toimintatapaa ja menetelmiä ongelmien ja epäkohtien ratkaisuissa. Hyvinvointipalvelujen kehittäminen hyödyntää välittömästi palveluntarjoajan toimintatapoja ja mahdollistaa uuden liiketoiminnan syntymisen. Kehitettävän tietojärjestelmän tuottaman havaintoinformaation kautta käyttäjillä ja palveluntuottajilla on mahdollisuus tehostaa toimintaansa ja saavuttaa säästöjä energiankulutuksessa kulutustottumuksiaan muuttamalla.

HEA projektin tuloksena syntyy tietoa ja konkreettisia suunnitelmia vaihtoehtoisista ratkaisuista asumisen esteettömyyden, energiatehokkuuden, taloudellisuuden ja ym­päristöystävällisyyden sekä asumisviihtyvyyden ja turvallisuuden lisäämiseksi raken­nusteknisten ja hyvinvointiteknologisten ratkaisujen avulla. Energiansäästöllä on merkitystä sekä ihmisten oman talouden että yhteiskunnan kannalta. Tieto vaihto­ehdoista ja kustannuksista edistää nykyistä taloudellisempien ja toimivampien asu­misen ratkaisujen kehittämistä. Kehitystoimenpiteet voivat tuottaa lisää useita terveitä elinvuosia ja mahdollisuuden asua turvallisesti ja kustannustehokkaasti kotona myös haja-asutusalueella.

Yrityksille käyttäjätieto ja käyttäjien tarpeiden tunnistaminen merkitsevät uusia arvon­luontimahdollisuuksia, markkinoita ja uutta liiketoimintaa. Ihmisten kasvava tietoisuus huipputeknologisista sovellusmahdollisuuksista, ja kyky omaksua energiaa säästäviä ja hyvinvointia tulevia asumisratkaisuja, edistää puolestaan kysyntää ja uusien ratkaisujen käyttöönottoa.

HEA-hankkeen koordinaattorina toimii Metropolia Ammattikorkeakoulu ja muut osatoteuttajat ovat:

* Aalto yliopiston CKIR-yksikkö
* Green Net Finland ry
* Arcada ammattikorkeakoulu
* Kymenlaakson ammattikorkeakoulu
* Lappeenrannan teknillinen yliopisto
* Laurea ammattikorkeakoulu
* Saimaan ammattikorkeakoulu
* Turun ammattikorkeakoulu.

HEA-hanketta tukevat muut yhteistyökumppanit ovat:

* Mäntsälän Sähkö Oy
* Process Vision Oy
* Yrityssalo Oy
* Etelä-Karjalan Sosiaali- ja terveyspiiri (EKSOTE).

HEA-hanke alkaa kesällä 2011 ja kestää 2.5 vuotta. Hankkeen kokonaisbudjetti on n 2 M€, jota Etelä-Suomen EAKR-ohjelma tukee 70 %.

**Lisätietoja;**

**Metropolia Ammattikorkeakoulu**:

Projektipäällikkö Asko Kippo, [asko.kippo@metropolia.fi](mailto:asko.kippo@metropolia.fi) , puh. 040 848 1761.

Yliopettaja Kaija Matinheikki-Kokko, [kaija.matinheikki-kokko@metropolia.fi](mailto:kaija.matinheikki-kokko@metropolia.fi)

Lehtori Tuula Mikkola, [tuula.mikkola@metropolia.fi](mailto:tuula.mikkola@metropolia.fi)

Projektipäällikkö Kari Björn, [kari.bjorn@metropolia.fi](mailto:kari.bjorn@metropolia.fi)

Yliopettaja Jukka Yrjölä, [jukka.yrjola@metropolia.fi](mailto:jukka.yrjola@metropolia.fi)

**Aalto Yliopisto:**

CKIR: Tutkimusjohtaja Petra Turkama, [petra.turkama@metropolia.fi](mailto:petra.turkama@metropolia.fi)

**Green Net Finland ry:**

Johtava energia-asiantuntija Suvi Häkämies, [suvi.hakamies@greennetfinland.fi](mailto:suvi.hakamies@greennetfinland.fi)

**Arcada ammattikorkeakoulu:**

Koulutusohjelman johtaja Annikki Arola, [annikki.arola@arcada.fi](mailto:annikki.arola@arcada.fi)

**Kymenlaakson ammattikorkeakoulu**

Koordinoiva tutkimusjohtaja Juhani Pekkola, [juhani.pekkola@kyamk.fi](mailto:juhani.pekkola@kyamk.fi)

**Lappeenrannan teknillinen yliopisto**

Professori Jouni Koivuniemi, [jouni.koivuniemi@lut.fi](mailto:jouni.koivuniemi@lut.fi)

**Laurea ammattikorkeakoulu**

Paikallisyksikön johtaja Iris Wiitakorpi, [iris.wiitakorpi@laurea.fi](mailto:iris.wiitakorpi@laurea.fi)

**Saimaan ammattikorkeakoulu**

Tutkimuspäällikkö Kaisu Laasonen, [kaisu.laasonen@saimia.fi](mailto:kaisu.laasonen@saimia.fi)

**Turun ammattikorkeakoulu**

Lehtori Tiina Ferm, [tiina.ferm@turkuamk.fi](mailto:tiina.ferm@turkuamk.fi)

**Lisätietoja EAKR-ohjelman teemaosiosta**

Etelä-Suomen maakuntien EU-yksikkö,Päijät-Hämeen liitto, PL 50, 15111 LAHTI

Ohjelmajohtaja Mari Kuparinen, mari.kuparinen@paijat-hame.fi tai puh. 044 371 9450

[www.etela-suomeneakr.fi](http://www.etela-suomeneakr.fi)